Nafiz Muaz

Muhd Nafiz Muaz Mat Nasir (lahir 22 Disember 1998) merupakan seorang pelakon lelaki Malaysia. Beliau ialah finalis Drama Festival Kuala Lumpur 2016.

Kerjaya
Nafiz menyertai pertandingan Drama Festival Kuala Lumpur 2016 selepas diminta oleh ibunya untuk menghadiri ujibakat. Beliau berjaya menjadi salah seorang finalis pertandingan tersebut yang juga disertai oleh Syazuwan Hassan, Jaja Iliyes, Amirul Faqeem, Shuhanty Hanafiah dan Indah Emeerlda. Sejak itu, beliau telah berlakon dalam beberapa drama televisyen.

Nafiz melakonkan watak sebagai Hakim dalam Budak Boys. Ia mengisahkan seorang budak lelaki yang pemalu dan sering dibuli oleh rakan-rakannya di sekolah. Kehidupannya berubah selepas dia menjadi seorang tentera. Drama ini ditayangkan di saluran TV3. 

Peranan terkenal beliau hadir menerusi watak sebagai Reza dalam drama Cinta Tiada Ganti lakonan Addy Ashraf, Nelydia Senrose, Ben Amir dan Atikah Suhaime. Diadaptasi dari drama Filipina, Sana'y Wala Nang Wakas, ia mengisahkan percintaan Ara dan Mukhriz yang penuh dengan ujian. Drama ini menjadi drama pertama lakonan Nafiz di saluran Astro. 

Beliau turut berlakon bersama Fasha Sandha dalam drama Semua Salahku, memegang watak sebagai Harris yang ditayangkan di saluran TV3. Nafiz meraih kejayaan utamanya menerusi drama adaptasi novel karya Rehal Nuharis, Cinta Belum Tamat Tempoh lakonan bersama Bella Astillah, Fendy Bakry, Hun Haqeem dan Dayang Areeda. Ia merupakan drama pertamanya sebagai pelakon utama.

Kehidupan peribadi
Di luar kerjayanya sebagai pelakon, Nafiz juga giat membantu keluarganya berniaga roti dengan mengendalikan perniagaan dikenali sebagai Perusahaan Roti SM yang diusahakan oleh datuknya.

Beliau berkahwin dengan Diyana Omar pada 2 Januari 2021.

Filemografi

Filem

Drama

Telefilem

Anugerah dan pencalonan

Rujukan

Pautan luar
 
 
 

Orang hidup
Pelakon lelaki Malaysia
Orang Malaysia berketurunan Melayu
Muslim Malaysia
Orang dari Kedah
Pelakon lelaki Malaysia abad ke-21
Alumni Drama Festival Kuala Lumpur
Kelahiran 1998
Pelakon televisyen Malaysia